**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ЗА ПРЕСТАНАК ВАЖЕЊА ИНТЕГРИСАНЕ ДОЗВОЛЕ**

|  |  |
| --- | --- |
| **Назив административног поступка** | Престанак важења интегрисане дозволе |
| **Шифра поступка** | 206.00.0017 |
| **Регулаторно тело**  **(надлежно за спровођење препоруке)** | Покрајински секретаријат за урбанизам и заштиту животне средине  Министарство заштите животне средине |
| **Правни оквир којим је уређен административни поступак** | * Закон о интегрисаном спречавању и контроли загађивања животне средине („Сл. гласник РС“, бр. 135/04, 25/15) * Правилник о садржини, изгледу и начину попуњавања захтева за издавање интегрисане дозволе („Сл. гласник РС“, бр. 30/06, 32/16, 4418) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА** | |
| Захтев за престанак важења интегрисане дозволе се подноси лично на писарници или се доставља поштом. Иако је поступак јасно дефинисан прописом додатни простор за оптимизацију постоји јер није омогућено подношење захтева и издавање акта надлежног органа електронским путем, као и елиминација документације која се доставља уз захтев а која није прописана прописом, нити је од значаја за одлучивање о захтеву. | |
| 1. **САЖЕТАК ПРЕПОРУКА** | |
| Потребно је омогућити подношење захтева и издавање акта електронским путем, као и елиминисати подношење документације коју закон не предвиђа, а која није од значаја за одлучивање о захтеву. Такође је потребно укинути печатирање захтева и омогућити достављање доказа о уплати таксе у копији. | |
| 1. **ОБРАЗЛОЖЕЊЕ** | |
| **3.1 Елиминација документације**   * **Документ**: Извод из регистрације привредног субјекта   Наведени документ се доставља како би се утврдио статус оператера.  Документ се тражи од подносиоца захтева без правног односа и без икаквог значаја је за одлучивање о захтеву, тако да се предлаже његова елиминација, чиме ће се смањити административно оптерећење и трошкови за подносиоца захтева.  **За примену ове препоруке није потребна измена прописа.**  **3.2 Документација**  ***Промена форме документа***   * **Документ : Доказ о уплати таксе**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке, није потребна измена прописа.**  **3.3 Престанак употребе печата на појединим документима**  Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва. Како на брасцу захтева стоји да исти мора бити печатиран, потребно је укинути ову обавезу подносиоца захтева.  **За примену ове препоруке, није неопходна измена прописа, али је потребан измена обрасца захтева**  **3.4 Увођење е-управе**  Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости. | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети транспарентности поступка, правној сигурности привредних субјеката, поједностављењу поступка за привредне субјекте и смањењу издатака. | |